# El manual del &minuet;

## Introducció

Us donem la benvinguda al &minuet;: el programari per a educació musical. L'objectiu del &minuet; és ajudar als estudiants i professors en molts aspectes de l'educació musical, com l'entrenament de l'oïda, la lectura a primera vista, el solfeig, les escales, el ritme, l'harmonia i la improvisació. El &minuet; fa un ampli ús de les capacitats &MIDI; per a proporcionar un conjunt complet de característiques relatives al canvi de volum, tempo i to, el qual fa del &minuet; una valuosa eina per als músics principiants i experimentats.

El &minuet; ofereix un ric conjunt d'exercicis d'entrenament de l'oïda i se n'hi poden afegir de nous de forma transparent amb la finalitat d'estendre les seves funcionalitats i adaptar-lo a diversos contextos de l'educació musical.

La finestra principal del &minuet; Exercicis d'acords d'entrenament de l'oïda amb el &minuet;

## Ús del &minuet;

En les següents dues seccions: Començar amb el &minuet; i Exercicis amb el &minuet; farem els passos necessaris per a posar el &minuet; en funcionament.

### Començar amb el &minuet;

Podeu iniciar el &minuet; des del llançador d'aplicacions. Obriu el menú global fent clic sobre la icona del llançador d'aplicacions a la safata del sistema a la part inferior esquerra de la pantalla. Això elevarà un menú. Moveu el cursor fins a l'element de menú Aplicacions Educació Miscel·lània &minuet; (Programari d'educació musical) o amb &Alt;F2 i introduint `minuet` dins del camp d'entrada.

### Exercicis i flux de treball amb el &minuet;

La interfície d'usuari del &minuet; implica tres components principals:

La finestra principal del &minuet; Components de la IU del &minuet;

Menú de navegació

- Permet navegar per les categories d'exercicis del &minuet; i la selecció d'un exercici en particular. El menú de navegació s'ha creat de forma dinàmica basant-se en els fitxers d'especificació dels exercicis tal com es descriu a Crear els exercicis. Els exercicis del &minuet; estan agrupats segons les classes, com ara intervals, escales i acords.

Vista del teclat

- Mostra els esdeveniments de la `nota activa` del &MIDI; seqüenciats a partir d'un fitxer &MIDI; o de l'execució d'un exercici.

Vista de l'exercici

- Presenta, per a un exercici determinat, els botons per a controlar la presentació de l'exercici i un conjunt de possibles respostes a l'exercici. Un exercici comença fent clic al botó Pregunta nova. Se selecciona un interval/acord/escala aleatòriament que serà reproduït pel &minuet; i després s'espera que l'estudiant triï una resposta entre les que es mostren a la graella de resposta. El &minuet; sempre presenta -com un petit cercle blanc a la vista del teclat- la primera nota de l'interval/escala seleccionada o la nota base de l'acord seleccionat. En passar per sobre d'una possible resposta, el &minuet; ressaltarà la seva representació visual corresponent a la vista del teclat. Les notes restants de la resposta ressaltada es presentaran com a petits cercles, on els colors seran els mateixos que el del botó de resposta ressaltat. L'estudiant pot escoltar de nou l'exercici fent clic al botó Reprodueix la pregunta, feu clic al botó de la resposta escollida, o abasteu la resposta correcta fent clic al botó Renuncio. Pot començar una execució nova del mateix exercici prement el botó Atura l'exercici i prement Pregunta nova una altra vegada.

## Crear exercicis nous del &minuet;

Els exercicis del &minuet; es defineixen en fitxers d'especificació dels exercicis, escrits en el format &JSON;:

    {
      "exercises": [
        {
          "name": "Intervals",
          "root": "21..104",
          "playMode": "scale",
          "children": [
            {
              "name": "Ascending Melodic Intervals",
              "children": [
                {
                  "name": "Seconds",
                  "options": [
                    {
                      "name": "Minor Second",
                      "sequenceFromRoot": "1"
                    },
                    {
                      "name": "Major Second",
                      "sequenceFromRoot": "2"
                    }
                  ]
                }
              ]
            }
          ]
        }
      ]
    }

Els fitxers d'especificació dels exercicis del &minuet; contenen un objecte &JSON; de nivell superior que ofereix la matriu dels `exercicis`. Aquesta matriu defineix una estructura jeràrquica per als exercicis, agrupats per categories. Cada categoria/exercici té un nom. Els objectes &JSON; de la categoria contenen una propietat anomenada `children` (filla), que descriu les subcategories/exercicis que conté aquesta categoria. Els objectes &JSON; de l'exercici contenen una propietat anomenada `options` (opcions), la qual defineix les possibles respostes per a aquest exercici. En cada execució dels exercicis, el &minuet; selecciona aleatòriament una resposta entre totes les possibles, i s'espera que l'alumne faci clic al botó de la resposta que correspongui amb la resposta seleccionada.

Qualsevol sub/categoria pot definir un paràmetre `root` (base) que defineix l'interval des del qual la nota inicial de l'interval/acord/escala serà escollit aleatòriament per a tots els exercicis en aquesta categoria. Aquest interval es correspon amb els estàndards números de nota &MIDI; i segueix el format `<valor_mín>..<valor_màx>`. L'exemple presentat anteriorment utilitza tot l'interval del teclat com a possibles notes base (21..104). El paràmetre `playMode` indica com s'han de reproduir les possibles respostes: com una `scale` (-escala- una nota després de l'altra) o com una `chord` (-acord- totes les notes sonant simultàniament).

Cada opció de l'exercici defineix un nom i la seqüència de notes que s'han de reproduir a partir de la nota base seleccionada aleatòriament en cada exercici executat. Aquesta seqüència de notes es defineix com a distàncies relatives a partir de la nota base, descrivint l'interval que cada nota forma en conjunció amb la nota base. Per exemple, per a una escala major, la seqüència de notes és «2 4 5 7 9 11 12», la qual denota respectivament una estructura de l'escala major «completa completa mitja completa completa completa mitja». El paràmetre `sequenceFromRoot` pot contenir qualsevol nombre de notes en longitud. També, el nucli del &minuet; garanteix que només les respostes en què totes les notes es troben dins de l'interval del teclat són seleccionades aleatòriament.

Per a proporcionar una millor infraestructura per a l'organització d'un gran conjunt de fitxers d'especificació dels exercicis, el nucli del &minuet; utilitza diversos fitxers d'especificació, els quals es fusionen de forma automàtica per a compondre la jerarquia final de l'exercici presentada al menú de navegació. Els exercicis es fusionen correctament, ja que els diferents fitxers d'especificació utilitzen el mateix nom de la sub/categoria en la definició dels exercicis. Per ara, el &minuet; no proporciona cap &IGU; per a la creació d'especificacions dels exercicis, de manera que haureu de crear manualment aquests fitxers &JSON;. Els fitxers d'especificació dels exercicis del &minuet; es poden instal·lar a tot el sistema o localment a la carpeta `minuet/exercises/` ubicat a ``qtpaths` `--paths GenericDataLocation``.

## Crèdits i llicència

&minuet;

Copyright del programa 2016 &Sandro.Andrade; &Sandro.Andrade.mail;

Copyright de la documentació © 2016 &Sandro.Andrade; &Sandro.Andrade.mail;

Traductor de la documentació: &credits.Antoni.Bella;

&underFDL; &underGPL;
&documentation.index;